Държавен вестник, бр. 107, 2020 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  107
Раздел II
Продължителност на работното време
Чл. 2. (1) Нормалната продължителност на 
работното време на държавните служители е 8 
часа дневно и 40 часа седмично при 5-дневна 
работна седмица.
(2) Положеният извънреден труд и труд 
извън редовното работно време не може да 
надвишава 70 часа на тримесечен период и 
280 часа годишно.
(3) При бедствия и други извънредни си-
туации може да бъде положен извънреден 
труд над ограниченията по ал. 2 до 25 часа 
на тримесечен период и до 100 часа годишно.
Чл. 3. (1) За дейностите, чието изпълнение 
изисква непрекъсваемост на работния процес, 
работното време се организира в 8-, 12- или 
24-часови смени.
(2) За държавните служители в МВР е 
възможно полагането на труд и през нощта 
между 22,00 и 6,00 ч., като работните часове 
не следва да надвишават средно 8 часа за 
всеки 24-часов период.
Чл. 4. (1) За държавните служители, които 
изпълняват служебните си задължения при 
специфични условия и рискове за живота и 
здравето, се установява намалено работно 
време.
(2) Въвеждането на намалено работно 
време за отделните длъжности се извършва 
в съответствие с Наредбата за определяне на 
видовете работи, за които се установява нама-
лено работно време, приета с Постановление 
№ 267 на Министерския съвет от 2005 г. (ДВ, 
бр. 103 от 2005 г.).
(3) Служителите, които имат право на на-
малено работно време по ал. 1, се определят 
със заповед на ръководителя на структура 
по чл. 37 от ЗМВР след консултации с пред-
ставителите на синдикалните организации, 
Ведомствената служба по трудова медицина 
и с комитета/групите по условията на труд 
в съответната структура и в съответствие с 
оценката на риска.
(4) За държавните служители по ал. 1 про-
дължителността на работното време може да 
бъде удължавана до 1 час над определеното 
им намалено работно време.
Чл. 5. (1) За държавните служители, с 
изключение на служителите по чл. 3 и 4, се 
установява работно време от 8,30 до 17,30 ч. 
с един час обедна почивка.
(2) За отделни структури, звена, работни 
екипи или отделни работни места, когато 
характерът на работата изисква това, ръко-
водителят по чл. 9 може да определя и друг 
начален и краен час на работния ден.
(3) Извън случаите по ал. 2, когато харак-
терът на работата изисква това временно, 
ръководителят по чл. 9 може да определя 
друг начален и краен час на работния ден.
(4) В случаите по ал. 2 и 3 почивката за 
хранене не може да бъде по-малко от 30 минути.
Чл. 6. Времето за участие на държавните 
служители в мероприятия по подготовка и 
проверка на готовността на личния състав за 
работа във военно време се включва в рам-
ките на установените общи работни часове 
за месеца.
Чл. 7. (1) При полагане на труд извън 
редовното работно време на държавните слу-
жители се осигурява не по-малко от 12 часа 
непрекъсната междудневна почивка или 36 
часа непрекъсната седмична почивка.
(2) По изключение се допуска непрекъс-
натата седмична почивка да бъде в намален 
размер, но не по-малко от 24 часа.
Раздел III
Разпределяне на работното време
Чл. 8. (1) За държавните служители, които 
изпълняват дейности, чието осъществяване 
изисква специфична организация на работа, 
ръководителят по чл. 9 или определено от 
него длъжностно лице с ръководни функции 
по предложение на преките ръководители на 
съответните служители може да установява 
време на разположение или режим на дежур-
ство, които се определят със заповед за всеки 
конкретен случай.
(2) Времето на разположение или режимът 
на дежурство може да се организира в седмич-
ни или месечни графици, които се изготвят и 
утвърждават по реда на чл. 12, като се спазват 
изискванията за непрекъснатата междудневна 
и седмична почивка.
(3) В графиците за дежурство не могат 
да бъдат включвани държавни служители, 
работещи на смени.
(4) За държавните служители, работещи 
на смени, се определя време на разположе-
ние най-малко 12 часа след приключване на 
работната смяна.
(5) При определяне на индивидуално де-
журство с времетраене повече от 6 часа на 
служителите се осигурява време за хранене, 
което не може да бъде по-малко от 30 минути.
Чл. 9. (1) Ръководителите на структури по 
чл. 37 от ЗМВР регламентират със заповед раз-
пределянето на работното време в отделните 
звена в подчинените им структури, както и за 
осъществяване на отделни служебни дейности 
в подчинените им структури.
(2) За дирекциите в състава на главните ди-
рекции и териториалните звена на структурите 
на МВР разпределянето на работното време се 
регламентира със заповед на ръководителите 
по ал. 1 по предложение на директорите на 
съответните дирекции и на ръководителите 
на съответните териториални звена.
(3) Извън реда по ал. 2 за Столична 
дирекция „Пожарна безопасност и защита 
на населението“, регионалните дирекции 
„Пожарна безопасност и защита на населе-
нието“ и регионалните дирекции „Гранична 
полиция“ разпределянето на работното време 
се регламентира със заповед на директорите 
им по предложение на ръководителите на 
съответните звена.